Znamo kako je i kada započela aktualna politička kriza, ali nemoguće je predvidjeti njezin rasplet: jedan od načina je SDP-ov pokušaj okupljanja parlamentarne većine u koju bi uključili sve zastupnike. Osim HDZ-ovaca, naravno.



– U stranci se nismo usuglasili oko toga. Dio nas smatra da moramo ići po potpise čak i uz rizik da ispadnemo smiješni. Još nemamo jedinstven stav, odlučit ćemo ovih dana – izjavio nam je istaknuti član SDP-a.



– Tko god sada formirao Vladu, neće biti dugotrajna. Ni Plenkovićeva, a ne bi bila ni naša. Rejting nam nije sjajan, u ovom trenutku izbori najviše odgovaraju HDZ-u. Stoga bi bilo dobro da pokušamo vidjeti možemo li u postojećoj situaciji okupiti većinu. Možda bi nam se pridružili i neki predstavnici manjina – nagađa naš sugovornik.

Vladimir Matijanić